Chris Brown

Christopher Maurice Brown (født 1989) er en amerikansk R&B- og pop-låtskriver, danser, musikkvideoregissør og skuespiller. Han ble i 2009 dømt for grov vold og overfall mot ekskjæreste og musiker Rihanna.

 Solokarriere 
Chris Brown debuterte sent i 2005, som 15-åring, med albumet Chris Brown. Albumet inneholdt blant annet hitsingelen Run it!, som nådde toppen av Billboard Top 100-listen. Dette gjorde Chris Brown til den første mannlige artisten som har toppet Billboard Top 100-listen med debutsingelen sin. Albumet solgte 2 millioner eksemplarer i USA.

Chris Browns andre studioalbum, Exclusive, ble gitt ut over hele verden i november 2007. Albumet inneholdt blant annet de to mest populære singlene: Kiss Kiss, som han gjorde sammen med en annen amerikansk rapper, T-Pain, og With You, som nådde nummer 2 på Billboard Top 100-listen, kanskje mye takket være de norske produsentene i Stargate som produksjon og låtskriving. I mai 2008 ga Brown ut en annen versjon av albumet, som inneholdt blant annet en ny singel kalt Forever, som nådde andreplass på Billboard Top 100-listen. Albumet Exclusive har solgt flere millioner eksemplarer, og har med det solgt til platina i flere andre land.

Han og kvinnen Nia Guzman fikk barnet Royalty 27. mai 2014.

 2009: Nytt album og vold mot Rihanna 
I 2009 startet han arbeidet med sitt kommende tredjealbum Graffiti.

Den 8. februar 2009 meldte Brown seg selv hos Los Angeles-politiets stadjon i Wilshire, og politiet kunngjorde kort tid etter at han var blitt arrestert for å ha fremsatt trusler etter en krangel med en uidentifisert kvinne. Politiet opplyste ikke identieten på denne kvinnen, men fortalte at hun hadde fått synlige skader. Men flere medier, blant annet LA Times, CNN og MSNBC skrev at kilder hadde identifisert offeret som hans kjæreste, nemlig R&B-artisten Rihanna.  Da dette ble kjent, førte det til reaksjoner i form av at flere reklamekampanjer ble stoppet, og musikken hans ble fjernet fra flere radiostasjoner, ikke bare i USA, men også i Norge.Farojournalen: Norske radiolyttere straffer Chris Brown  Han avlyste selv de fleste offentlige konserter og opptredender.

Den 5. mars ble Chris Brown siktet for voldsbruk og trusler, og én måned senere måtte han møte i retten. Han erklærte seg «ikke skyldig», men to måneder senere, den 22. juni, hadde han endret sitt standpunkt til skyldig og godtok 180 timers samfunnsstraff og fem års prøvetid. Dette skapte reaksjoner hos anti-voldorganisasjoner, som mente straffen ikke var hard nok og påpekte at Chris Browns innflytelse på dagens ungdom ble satt i dårlig lys, siden voldsbruk er noe som kan påvirke andre til å gjøre det samme.

Den 20. juli slapp Brown ut en to minutters videosnutt på sin offisielle kanal på YouTube, der han kom med en unnskyldning til sine fans og Rihanna for hans voldsbruk. Han uttalte at han «angret veldig» på det som skjedde og at han gjentatte ganger hadde bedt Rihanna om unnskyldning og at han «fullt og helt tok ansvaret for» det som skjedde. 

Sommeren 2009 ble det offentliggjort at Brown skulle påbegynne sin samfunnstjeneste den 5. august samme år.

 Samarbeid med andre artister 
Chris Brown har også samarbeidet med andre artister. Blant annet gjorde han American Idol-vinneren Jordin Sparks kjent i Norge med duetten «No Air». På låta «Shortie like Mine», samarbeidet han med rapperen Bow Wow og på sangen «Shawty get loose» samarbeidet han med både Lil' Mama og T-Pain. Disse sangene har nådd henholdsvis plass nummer 3, 9 og 10 på Billboard Top 100-listen. I tillegg har han også samarbeidet med Keri Hilson på låta «Superhuman». Chris Brown har samarbeidet med Justin Bieber med sangen «Next To You».

På grunn av hans sangstemme og danseferdigheter, har Chris Brown blitt sammenliknet med berømte R&B-artister som Usher og Michael Jackson. Brown sier selv at begge disse artistene har vært inspirasjon for hans opptredener som artist. Han er en stor fan av Michael Jackson og var med på Jackson's minnesang «Better On The Other Side», der både The Game og P. Diddy var med.

 Diskografi 
 Album 
 2005: Chris Brown
 2007: Exclusive
 2009: Graffiti
 2011: F.A.M.E.
 2012: Fortune
 2014: X
 2015: Fan of a Fan: The Album (med Tyga)
 2015: Royalty
 2017: Heartbreak on a Full Moon
 2019: Indigo

 Singler 
ÅrSingelAlbum2005«Run It» (med Juelz Santana)Chris Brown«Yo (Excuse Me Miss)»2006«Gimme That» (med Lil Wayne)«Say Goodbye» (Step Up Soundtrack)«Poppin'» (Stomp the Yard Soundtrack)2007«Wall to Wall»Exclusive«Kiss Kiss» (med T-Pain)«With You»2008«Take You Down»Exclusive: Forever Edition«Forever»«Superhuman» (med Keri Hilson)2009«I Can Transform Ya» (med Lil Wayne og Swizz Beatz)Graffiti«Crawl»«What I Do» (med Plies)«I Love U» (med Ester Dean)«Sing Like Me»2010«Deuces» (med Tyga og Kevin McCall)Fan of a Fan«Yeah 3x»F.A.M.E.2011«No Bullshit»Fan of a Fan«Look At Me Now» (med Busta Rhymes og Lil Wayne)F.A.M.E.«Beautiful People» (med Benny Benassi)«She Ain't You»«Next to You» (med Justin Bieber)«Wet the Bed» (med Ludacris)«Strip» (med Kevin McCall)Fortune2012«Turn Up the Music»«Sweet Love»«Till I Die» (med Big Sean og Wiz Khalifa)«Don't Wake Me Up»«Don't Judge Me»2013«Fine China»X«Don't Think They Know» (med Aaliyah)«Love More» (med Nicki Minaj)«Loyal»2014«New Flame» (med Usher og Rick Ross)2015«Ayo» (med Tyga)Fan of a Fan: The Album«Bitches N Marijuana» (med Tyga og Schoolboy Q)«Five More Hours» (med Deorro)Good Evening«Liquor»Royalty«Zero»«Back to Sleep»«Fine by Me»«Wrist» (med Solo Lucci)2016«Paradise» (med Benny Benassi)Danceaholic«Grass Ain't Greener»Heartbreak on a Full Moon«Party» (med Usher og Gucci Mane)2017«Privacy»«Hope You Do»«Pills & Automobiles» (med Yo Gotti, A Boogie wit da Hoodie og Kodak Black)«Questions»2018«Tempo»«Stranger Things» (med Joyner Lucas)Angels & Demons«I Don't Die» (med Joyner Lucas)2019«Undecided»Indigo«Just Let Go» (med Joyner Lucas)Angels & Demons«Back to Love»Indigo«Wobble Up» (med Nicki Minaj og G-Eazy)«Light It Up» (med Marshmello og Tyga)–«No Guidance» (med Drake)Indigo«Heat» (med Gunna)«Don't Check on Me» (med Justin Bieber og INK)

 Miksteiper 
 2010: In My Zone (Rhythm & Streets)
 2010: In My Zone 2
 2011: Boy In Detention
 2015: Before the Party
 2016: Before the Trap: Nights in Tarzana (med OHB)
 2016: Attack the Block (med OHB og Section Boyz)
 2017: Burn My Name (med Ray J)

 Referanser 

 Eksterne lenker 





Kategori:Sangere fra USA
Kategori:Rappere fra USA
Kategori:Personer fra Essex County i Virginia